USA-s langesid üürihinnad esimest korda viimase kahe aasta jooksul
#000003
USA-s langesid augustis esimest korda viimase kahe aasta jooksul korterite üürihinnad. Üürihindade langus pakub leevendust miljonitele ameeriklastele, kuna riigis on viimastel aastatel inflatsioon märkimisväärselt kiirenenud.
#000005
Kinnisvarafirma CoStar Group uuringu kohaselt langesid augustis korterite üürihinnad juuliga võrreldes 0,1 protsenti. See oli esimene igakuine üürihinna langus alates 2020. aasta detsembrist, vahendas The Wall Street Journal.
#000006
Kinnisvarafirma Zillow Group ökonomist Orphe Divounguy hoiatas siiski, et üha rohkem inimesi ei jaksa enam kinnisvara osta. USA-s kasvas kodulaenude keskmine intressimäär 6,29 protsendini ja jõudis kõrgeimale tasemele pärast 2008. aasta finantskriisi. Divounguy sõnul on seetõttu ebatõenäoline, et üüriturul nõudlus väheneb.
#000007
Paljud majandusteadlased siiski väidavad, et lähikuudel võib üüriturgu tabada veel suurem langus. CoStar eeldab, et hinnad langevad ka septembris. Analüütikute sõnul jätkatakse riigis uute elamispindade ehitamist, kuid tarbijate ostujõud langeb.
#000008
Korterite üürihinnad on USA-s palju kõrgemad kui aasta tagasi. CoStar andmetel olid augustis üürihinnad 7,1 protsenti kõrgemad kui eelmisel aastal samal perioodil.
#000009
Kohtla-Järve linnavalitsus sai paika vaid üheksa poolthäälega
#000041